Anna de Noailles skrev tre romaner, en selvbiografi og et stort antall dikt. Hennes poesi kretser om emner som kjærligheten, naturen og døden. Ved begynnelsen av 1900-tallet ble salongen hennes i Avenue Hoche i Paris besøkt av tidens intellektuelle, litterære og kunstneriske elite, blant andre Francis Jammes, Paul Claudel, Colette, André Gide, Frédéric Mistral, Robert de Montesquiou, Paul Valéry, Jean Cocteau, Alphonse Daudet, Pierre Loti, Paul Hervieu og Max Jacob.